Michal Múdry-Šebík

Michal Múdry-Šebík (* 11. máj 1909, Drietoma – † 20. september 1978, New York, New York, USA)) bol slovenský a česko-slovenský politik, povojnový poslanec Dočasného národného zhromaždenia za Demokratickú stranu. Za druhej svetovej vojny a opäť po roku 1948 žil v exile.

Životopis 
V rokoch 1939-1945 žil v USA, kde bol osobným tajomníkom Milana Hodžu. Po vojne sa vrátil do vlasti a zapojil sa do politiky Demokratickej strany. V rokoch 1945-1946 bol poslancom Dočasného národného zhromaždenia za Demokratickú stranu. V parlamente zotrval do parlamentných volieb v roku 1946..

Po februárovom prevrate v roku 1948 odišiel do exilu, opäť do USA. Od roku 1951 pracoval v rozhlasovej stanici Slobodná Európa a v rokoch 1970-1974 bol riaditeľom jej česko-slovenskej sekcie v New Yorku.

Referencie

Zdroj 

Poslanci česko-slovenského Národného zhromaždenia
Slovenskí emigranti a exulanti
Slovenskí novinári
Osobnosti česko-slovenského protifašistického odboja
Osobnosti z Drietomy